OzLabs/hebrew-wiki-articles huggingface dataset:
ליאנה (מערכת לוויינים)

לווייני המערכת בתערוכה
ליאנה (ברוסית:Лиана) היא מערכת לגילוי מטרות במרחב הימי והעברת מידע בזמן אמת לאוניות הצי הרוסי ולתחנות קרקע של הצי. המערכת החל לפעול במחצית השנייה של העשור השני של המאה ה-21 ובכך החליפה את מערכת "לגנדה" שפותחה בברית המועצות.

פיתוח מערכת שצפויה להחליף את "לגנדה" החל בשנות ה-90 תוך שיתוף פעולה עם אוקראינה. תוך זמן קצר שלטונות רוסיה החליטו להעביר את כל הפיתוח לרוסיה. פיתוח מערכת סבל מתת-תקצוב שנמשך זמן רב. פיתוח מערכת החל בשנת 2006. בפרויקט השתתפו מפעלים שונים במערכת הביטחונית ומערכת החלל ובראשם "אלמז-אנטיי". בשנת 2009 שוגר הלוויין הראשון של המערכת. לווייני המערכת הם קלים יותר מלווייני המערכת הקודמת ולפי טענות מקורות רוסים לא רשמיים היא הרבה יותר מדויקת.

המערכת התבססה על 2 סוגי לוויינים:
* לוויין נשלט פסיבי מדגם "לוטוס" שאליו הייתה מותקנת מערכת מודיעין אותות והוא היה מגלה מקור השידור. לוויינים פועלים במסלול לווייני נמוך בגובה של כ-900 ק"מ.
* לוויין נשלט אקטיבי מדגם "פיון" שאליו הותקנה מערכת מכ"ם. הוא פועל בגובה של כ-500 ק"מ. משקל הלוויין כ-6,500 ק"ג.

בהתאם לתכנון המקורי המערכת הייתה צריכה לכלול זוג לוויינים מכל סוג. נכון לשנת 2023 בוצעו 5 שיגורים של לוויין מדגם "לוטוס" ושיגור בודד של לוויין מדגם "פיון". כל השיגורים בוצעו מקוסמודרום פלסצק ולוויינים קיבלו שם "קוסמוס".

הלוויינים נשלטים ממרכז בקרה שממודם במחוז מוסקבה. בנוסף לכך קיימות מרכזי בקרת משנה ששייכות לצי.

==רשימת שיגורים==
כל השיגורים בוצעו מקוסמודרום פלסצק בעזרת משגר לוויינים וחלליות מסדרת סויוז:

{| class="wikitable " width="600"
!<big>לווייני "לוטוס"</big>
|- bgcolor="#ccfccf" align="center"
| תאריך שיגור|| לוויין
|-
| 20 בנובמבר 2009||[https://nssdc.gsfc.nasa.gov/nmc/spacecraft/display.action?id=2009-063A קוסמוס 2455/לוטוס S-1]
|-
| 25 בדצמבר 2014||[https://nssdc.gsfc.nasa.gov/nmc/spacecraft/display.action?id=2014-086A קוסמוס 2502/לוטוס S1-1]
|-
| 2 בדצמבר 2017||[https://nssdc.gsfc.nasa.gov/nmc/spacecraft/display.action?id=2017-076A קוסמוס 2524/לוטוס S1-2]
|-
| 25 באוקטובר 2018||[https://nssdc.gsfc.nasa.gov/nmc/spacecraft/display.action?id=2018-082A קוסמוס 2528/לוטוס S1-3]
|-
| 2 בפברואר 2021||[https://nssdc.gsfc.nasa.gov/nmc/spacecraft/display.action?id=2021-008A קוסמוס 2549/לוטוס S1-4]
|-
| 7 באפריל 2022||[https://nssdc.gsfc.nasa.gov/nmc/spacecraft/display.action?id=2022-036A קוסמוס 2554/לוטוס S1-5]
|-
| 30 בנובמבר 2022||[https://nssdc.gsfc.nasa.gov/nmc/spacecraft/display.action?id=2022-163A קוסמוס 2565/לוטוס S1-6]
|}
{| class="wikitable " width="600"
!<big>לווייני "פיון"</big>
|- bgcolor="#ccfccf" align="center"
| תאריך שיגור|| לוויין
|-
| 25 ביוני 2021||[https://nssdc.gsfc.nasa.gov/nmc/spacecraft/display.action?id=2021-056A קוסמוס 2550/פיון NKS-1]
|}

==קישורים חיצוניים==
* [https://space.skyrocket.de/doc_sdat/lotos-s1.htm רשימת לווייני המערכת]
* [https://www.russianspaceweb.com/us.html תיאור המערכת וחלקיה]
* [https://www.thespacereview.com/article/4154/1 תיאור להמערכת]

==הערות שוליים==

קטגוריה:לוויינים רוסיים
קטגוריה:לווייני ריגול
קטגוריה:מערכי לוויינים
ג'פרי ויליאמס

ג'פרי ויליאמס (באנגלית: Jeffrey Nels Williams; נולד ב-18 בינואר 1958 בסיופיריור, ויסקונסין) הוא טייס קרב ואסטרונאוט לשעבר בתוכנית מעבורות החלל של נאס"א. הוא פעמיים היה מפקד משלחת לתחנת החלל הבין-לאומית.

==ביוגרפיה==
ג'פרי ויליאמס נולד בעיירה סיופיריור שבויסקונסין. הוא היה פעיל בתנועת הצופים והגיע לדרגה ברמת השלישית בחשיבותה. הוא סיים לימודי בית הספר באוהיו ולמד הנדסה באקדמיה הצבאית של ארצות הברית ממנה קיבל תואר ראשון בשנת 1980. לאחר הלימודים ויליאמס עבר לחיל האוויר של ארצות הברית וסיים קורס טיס. הוא שירת מספר שנים ביחידת החיל בגרמניה המערבית. בשנת 1984 הוא עבר לשירות במרכז החלל ג'ונסון. לאחר קבלת הסמכה כטייס ניסוי ויליאמס שירת בבסיס חיל האוויר אדוארדס.

ניסיון הטיס של ויליאמס מסתכם בכ-2,500 שעות טיסה ב-50 מטוסים.

==שירות בתחום החלל==
בשנת 1996 ויליאמס נבחר לצוות אסטרונאוטים. הוא סיים קורס במרכז החלל ג'ונסון והוא ביצע מספר משימות בצוות הקרקע.

במאי 2000 ויליאמס השתתף במשימת STS-101 של מעבורת החלל אטלנטיס כמומחה משימה (ג'יימס הולסל היה מפקד הצוות). המטרה העיקרית הייתה להתחבר לתחנת החלל הבין-לאומית, להמשיך בהפעלתה ולבצע מספר ניסויים. במרץ 2006 הוא טס בפעם השנייה בחללית סויוז TMA-8 (פאבל וינוגרדוב היה מפקד צוות). הוא היה חבר משלחת מס' 13 לתחנת החלל הבין-לאומית. ויליאמס חזר לכדור הארץ לאחר 182 ימים בחלל. במהלך טיסה זו הוא ביצע פעמיים פעילות חוץ-רכבית במשך כ-11 שעות.

באוקטובר 2009 ויליאמס טס בפעם השלישית בחללית סויוז TMA-16 (מקסים סוראייב היה מפקד צוות). הם הצטרפו לצוות משלחת מס' 21 לתחנת החלל הבין-לאומית בפיקוד פרנק דה ווין. לאחר עזיבתו ויליאמס פיקד על משלחת מס' 22 לתחנת החלל הבין-לאומית. הוא חזר לכדור הארץ במרץ 2010.

במרץ 2014 ויליאמס טס בפעם הרביעית בחללית סויוז TMA-20M (אלכסיי אובצ'ינין היה מפקד צוות). הם הצטרפו לצוות משלחת מס' 47 לתחנת החלל הבין-לאומית בפיקוד תימוטי קופרה. לאחר עזיבתו ויליאמס פיקד על משלחת מס' 48 לתחנת החלל הבין-לאומית. ויליאמס ביצע פעמיים פעילות חוץ-רכבית במשך כ-13 שעות. הוא חזר לכדור הארץ בספטמבר 2016.

ויליאמס עזב את השירות בשנת 2020.

על ניסונו בחלל הוא כתב ספר.

==קישורים חיצוניים==

* [http://www.spacefacts.de/bios/astronauts/english/Williams_Jeffrey.htm ביוגרפיה]
* [https://www.nasa.gov/wp-content/uploads/2016/01/williamsj_1.pdf ביוגרפיה באתר נסא"א]

==הערות שוליים==

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי תנועת הצופים בארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאים שנולדו ב-1958
חדר יחיד (לב)

חדר יחיד או בודד הוא מום לב מולד נדיר, המהווה קצת יותר מ-1% ממחלות הלב וכלי דם המולדות.<ref></ref> החדר הפונקציונלי היחיד יכול להיות ימני או שמאלי מבחינה מורפולוגית כשהחדר השני בדרך כלל היפופלסטי ו/או לא מתפקד מספיק. לכן, ישנם מספר תתי סוגים של המחלה, תלוי איזה חדר אינו מפותח.
* חדר יחיד עם חדר שמאלי מתפקד:
** אטרזיה ריאתית
** אטרזיה תלת-קודקודית
** חדר שמאלי כפול כניסה
** חדר שמאלי כפול יציאה
* חדר יחיד עם חדר ימני מתפקד:
** תסמונת לב שמאל היפופלסטי
** חדר ימני כפול כניסה
** חדר ימני כפול יציאה
* תסמונת הטרוטקסיה (Situs ambiguus) של חדר יחיד נכללת גם כן בקטגוריה זו.<ref></ref>

== פיזיולוגיה ==
בילודים עם חדר יחיד, זרימת הדם המערכתית והריאתית מתערבבים זה בזה בחדר היחיד המתפקד וכתוצאה מכך רווי החמצן המערכתי נמוך יותר (75%-85%).<ref></ref> החדר היחיד מספק אז את זרימת הדם המערכתית וגם את הריאתית.<ref name="Rao"></ref>

== טיפול ==
בשל הסוגים השונים של מחלת לב חדר יחיד, הטיפול צריך להיות פרטני. בדרך כלל זה מצריך ניתוח לב פתוח. המטרה היא לאפשר לחדר המתפקד לספק את מחזור הדם המערכתי ולחבר את הוורידים המערכתיים לעורקי הריאה. הדם חסר החמצן מהוורידים המערכתיים זורם ישירות לריאות מבלי לעבור את הלב. לאחר מכן הדם המחומצן חוזר ללב ונכנס למחזור הדם המערכתי. אף על פי שהתערבות כירורגית תלויה בסוג של מחלת חדר יחיד, כל שילוב של שלושה הליכים כלליים מנוצלים כדי לטפל באותם פגמים:
* שלב 1 - נוהל נורווד (Norwood procedure)
* שלב 2 - נוהל גלן (Glenn procedure)
* שלב 3 - נוהל פונטן (Fontan procedure)

== פרוגנוזה ==
אבחון טרום לידתי מבטיח הישרדות גבוהה יותר בילודים עם פיזיולוגיה של חדר יחיד.<ref></ref> התוצאה ותוחלת החיים תלויות מאוד בתת-הסוג המורפו-פונקציונלי הבסיסי ובמאפיינים האישיים. יותר ממחצית שורדים שנתיים והתוחלת הממוצעת היא עד 30 - 40 שנה.<ref></ref>

== הערות שוליים ==

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
מאריוס מואנדילמאדג'י

מאריוס מואנדילמאדג'י (בצרפתית: Marius Mouandilmadji, בערבית: ماريوس موانديلمادجي; נולד ב-22 בינואר 1998 בדובא שבצ'אד) הוא כדורגלן צ'אדי המשחק בעמדת החלוץ בקבוצת סמסונספור מליגת העל הטורקית ובנבחרת צ'אד.

== קריירת מועדונים ==
מואנדילמאדג'י גדל במחלקת הנוער של דובא, והחל את הקריירה המקצוענית שלו בקבוצות AS דוין וגאזל בצ'אד וקוטון ספורט מליגת העל הקמרונית.

ב-17 ביולי 2018 חתם על חוזה לארבע שנים בפורטו מליגת העל הפורטוגלית. ב-11 באוגוסט ערך את הופעתו היחידה במדי הקבוצה הראשונה של המועדון, בה גם הבקיע שער, בניצחון 5-0 על ג.ד. שאביש במסגרת המחזור הראשון בליגה לעונת . בהמשך שיחק בקבוצת המילואים של המועדון.

ב-9 בינואר 2020 הושאל מואנדילמאדג'י לאווש מליגת העל הפורטוגלית עד לתום עונת . ב-26 בינואר ערך את הופעת הבכורה שלו במועדון, בהפסד 1-0 לבואבישטה במסגרת המחזור ה-18 בליגה. הוא ערך 12 הופעות ליגה במדי המועדון במהלך תקופת ההשאלה, מבלי להבקיע שערים, ובתום העונה נשרה אווש לליגה הפורטוגלית השנייה.

לקראת עונת נכלל מואנדילמאדג'י בסגל הקבוצה הבכירה של פורטו, אולם ב-30 בינואר 2021 הותר חוזהו במועדון בהסכמה הדדית בין הצדדים, כשנותרו 18 חודשים לסיומו.

ב-9 ביולי 2021 חתם מואנדילמאדג'י על חוזה לשנתיים בסראינג מליגת העל הבלגית. ב-24 ביולי ערך את הופעת הבכורה שלו במועדון, בהפסד 2-0 לקורטרייק במסגרת המחזור הראשון בליגה לעונת . ב-31 ביולי הבקיע את שער הבכורה שלו במועדון, בניצחון 1-0 על מכלן במסגרת המחזור השני בליגה. הוא שיחק במועדון במשך שתי עונות, בהן ערך 57 הופעות ליגה והבקיע 13 שערים.

ב-7 ביולי 2023 חתם מואנדילמאדג'י על חוזה לשלוש שנים בסמסונספור, העולה החדשה לליגת העל הטורקית. ב-13 באוגוסט ערך את הופעת הבכורה שלו במועדון, בתיקו 1-1 נגד סיוואספור במסגרת המחזור הראשון בליגה לעונת . ב-27 באוגוסט הבקיע את שער הבכורה שלו במועדון, בהפסד 1-0 לקייסריספור במסגרת המחזור השלישי בליגה.

== קריירה בינלאומית ==
ב-5 בספטמבר 2019 ערך מואנדילמאדג'י את הופעת הבכורה שלו בנבחרת צ'אד, בהפסד 3-1 לנבחרת סודאן במסגרת מוקדמות מונדיאל 2022. ב-29 במרץ 2022 הבקיע את שער הבכורה שלו בנבחרת, בתיקו 2-2 נגד נבחרת גמביה במסגרת מוקדמות גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים צ'אדים
קטגוריה:חלוצי כדורגל צ'אדים
קטגוריה:כדורגלני פורטו
קטגוריה:כדורגלני אווש
קטגוריה:כדורגלני סראינג
קטגוריה:כדורגלני סמסונספור
קטגוריה:כדורגלני נבחרת צ'אד
קטגוריה:ילידי 1998
סמסון באידו

סמסון באידו (בגרמנית: Samson Baidoo; נולד ב-31 במרץ 2004 בגראץ שבאוסטריה) הוא כדורגלן אוסטרי המשחק בעמדת הבלם בקבוצת רד בול זלצבורג מהבונדסליגה האוסטרית ובנבחרת אוסטריה.

== קריירת מועדונים ==
באידו גדל במחלקות הנוער של פוסט SV גראץ, גראצר א.ק., ליפרינג ורד בול זלצבורג. בשנת 2021 החל לשחק בקבוצה הבוגרת של ליפרינג, קבוצת הבת של רד בול זלצבורג, במסגרת הליגה האוסטרית השנייה. ב-30 באוגוסט 2022 ערך את הופעת הבכורה שלו בקבוצה הבוגרת של רד בול זלצבורג, בניצחון 3-0 על גורטן במסגרת הסיבוב השני של הגביע האוסטרי לעונת . ב-29 באוקטובר ערך את הופעת הבכורה שלו בבונדסליגה האוסטרית, בניצחון 1-0 על הארטברג במסגרת המחזור ה-14 בליגה. הוא ערך ארבע הופעות ליגה בעונה זו. ב-26 באוגוסט 2023 הבקיע את שער הבכורה שלו במועדון, בניצחון 2-1 על וולפסברג במסגרת המחזור החמישי בליגה לעונת . ב-20 בספטמבר ערך את הופעת הבכורה שלו בליגת האלופות, בניצחון 2-0 על בנפיקה ליסבון במסגרת שלב הבתים לעונת 2023/2024.

== קריירה בינלאומית ==
ב-13 באוקטובר 2023 ערך באידו את הופעת הבכורה שלו בנבחרת אוסטריה, בהפסד 3-2 לנבחרת בלגיה במסגרת מוקדמות יורו 2024.

== תארים ==
;רד בול זלצבורג
* אליפות אוסטריה (1): 2022/2023

== קישורים חיצוניים ==

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:גראץ: כדורגלנים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני נבחרת אוסטריה
קטגוריה:אישים ממוצא גנאי
קטגוריה:אוסטרים שנולדו ב-2004
מיילס רובינס

מיילס גאת'רי טומאלין רובינס (באנגלית: Miles Guthrie Tomalin Robbins נולד ב-4 במאי 1992) הוא שחקן אמריקאי.

== ביוגרפיה ==
מיילס גאת'רי טומאלין רובינס נולד ב-4 במאי 1992 בעיר ניו יורק. <ref></ref> הוא למד קולנוע דוקומנטרי והפקה מוזיקלית באוניברסיטת בראון במשך שלוש שנים, אך עזב לפני סיום הלימודים.

הוא בנם של השחקנים טים רובינס וסוזן סרנדון. אחותו למחצה היא השחקנית אווה אמורי, ואחיו הגדול הוא הבמאי ג'ק הנרי רובינס. <ref></ref> <ref></ref>

== קריירה ==
תפקידו הראשון בקולנוע היה תפקיד קטן בסרט גבר מת מהלך בו כיכבה אימו סוזן סרנדון.

בסדרת הטלוויזיה תיקים באפלה, רובינס גילם את ויליאם, בנם המתבגר של דיינה סקאלי ופוקס מאלדר .

לרובינס היו תפקידים קטנים בסרט My Friend Dahmer, <ref></ref> ומוצרט בג'ונגל. הוא גילם את המוזיקאי די די ראמון בסדרת הדרמה של נטפליקס "גט דאון" .

בשנת 2018 הופיע בסרטה של קיי קאנון, "מאבדים את זה". רובינס גילם את קונור, הידוע גם בשם 'השף', הדייט של ג'רלדין ויסוואנתן לנשף הסיום שגילמה את בתו של ג'ון סינה . <ref></ref>

באותה שנה הופיע בסרט האלוויין, סרט המשך לסרט בעל אותו השם משנת 1978 . <ref></ref> היו לו גם תפקידים בעיבוד קולנועי של "טייפה" שביים טאו לין, ובסרט The Day Shall Come, שצולמה ברפובליקה הדומיניקנית עם אנה קנדריק . <ref></ref>

בשנת 2019 שיחק בסרט כשהשלג יורד.

== מוזיקה ==
רובינס עבד גם כתקליטן.

בלהקת הפופ הפסיכדלית שלו, "Pow Pow Family Band", הופיעה רובינס כדמות בשם "מילי", "עקרת בית ממורמרת" הלובשת שמלות ויש לה חיבה לשפתון אדום. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! סאו
!תפקיד
! הערות
|-
| 1995
| גבר מת מהלך
| ילד בכנסייה
|
|-
| rowspan="2" | 2009
|Possible Side Effects
| צ'יפ האנט
| סרט טלוויזיה
|-
|The Greatest
| שון ברואר
|
|-
| 2017
|My Friend Dahmer
| לויד פיג
|
|-
| rowspan="3" | 2018
|מאבדים את זה
| קונור אולדריץ'/השף
|
|-
|האלווין
| דייב
|
|-
|High Resolution
| קלווין
|
|-
| rowspan="3" | 2019
|Daniel Isn't Real
| לוק נייטינגייל
|
|-
|The Day Shall Come
| ג'וש
|
|-
| כשהשלג יורד
| בילי
|
|-
| 2020
|לא פוחד מכלום <small>(אנ')</small>
| ריד
| דיבוב
|-
| 2023
|זמנכם עבר
| אספן בל
|
|-
| TBA
| Y2K
|טרם פורסם
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| 2016–2017
|Webseries
| מיילס
| 4 פרקים
|-
| 2016–2018
| מוצרט בג'ונגל
| דני/מחיקת פנים
| 4 פרקים
|-
| 2017
|גט-דאון
| די די רמון
|פרק אחד
|-
| 2018
|תיקים באפלה
| ג'קסון ואן דה קמפ/ויליאם
| 3 פרקים
|-
| 2020
|עובדי אלוהים
| טריסטן
|פרק אחד
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1992
I'll Be On My Way

השיר I'll Be on My Way נכתב על ידי פול מקרטני אך נזקף לזכות הצמד לנון-מקרטני. השיר בוצע לראשונה ב-26 באפריל 1963 על ידי בילי ג'יי קרמר והדקוטות כצד B של סינגל הבכורה שלהם Do You Want to Know a Secret, שאף הוא נכתב על ידי לנון-מקרטני. הסינגל הגיע למקום השני במצעד הבריטי בעוד From Me to You של הביטלס החזיק במקום הראשון. הביטלס הקליטו גרסה מוקדמת יותר של השיר ב-4 באפריל 1963 עבור רדיו BBC, אך הוא ראה אור לראשונה רק באלבום האוסף משנת 1994 Live at BBC.

== כתיבת השיר ==
ג'ון לנון סיפר כי השיר נכתב במחצית הראשונה של 1959. ההיסטוריון טוד קומפטון כתב שמקרטני חיבר את השיר על הגיטרה הראשונה שלו, גיטרה אקוסטית של Framus Zenith. בספר The Beatles Anthology, מקרטני אמר שכל השירים הראשונים שלו נכתבו על גיטרה זו; שירים כמו מישל ו-I Saw Her Standing There. על גיטרה זו למד מקרטני את 'Twenty Flight Rock', השיר שלימים חיבר אותו ללהקת The Quarrymen. לאחר מכן הביטלס הוסיפו את השיר להופעות החיות שלהם.

== הקלטה ==
מקרטני הקליט דמו של השיר עוד לפני שבילי ג'יי קרמר והדקוטס הקליטו אותו. הגיטריסט של הדקוטס מייק מקספילד טוען שבבעלותו עדיין סרטי ההקלטה המקוריים של הביטלס המבצעים שיר זה.

ב-4 באפריל 1963 הביטלס הקליטו את השיר בתיאטרון ה-BBC פריז, בלונדון, ושודרו בתוכנית הרדיו של ה-BBC Side by Side ב-24 ביוני 1963.

== גרסת בילי ג'יי קרמר ==
קרמר והדקוטס הקליטו את "I'll Be On My Way" ב-14 וב-21 במרץ 1963. גרסתם לשיר הופיעה בתור B-side של סינגל הבכורה שלהם, "Do You Want to Know a Secret" ב-26 באפריל 1963. גרסה זו של השיר נכללת באלבום EMI משנת 1979 The Songs Lennon and McCartney Gave Away.

== מבצעים ==
* פול מקרטני - שירה מובילה, קול רקע, גיטרה אקוסטית, גיטרה בס
* ג'ון לנון - קול רקע, גיטרה קלאסית
* ג'ורג' הריסון - קול רקע, גיטרה אקוסטית, גיטרה מובילה
* רינגו סטאר - תופים

== ראו גם ==
* הדקוטות
* בריאן אפשטיין

== קישורים חיצוניים ==
* [https://www.youtube.com/watch?v=R8ZVRT90R8Y&ab_channel=TheBeatles-Topic גרסת הביטלס], מאתר יוטיוב
* [https://www.youtube.com/watch?v=G5SDHvcNZfY&ab_channel=sunryse111 גרסת בילי ג'יי קרמר והדקוטות], מאתר יוטיוב
* [https://www.beatlesbible.com/songs/ill-be-on-my-way/ אודות השיר], מאתר ה[https://www.beatlesbible.com/ תנ"ך של הביטלס]

קטגוריה:שירי 1963
קטגוריה:שירי 1994
קטגוריה:סינגלים מ-1963
קטגוריה:שירי הביטלס
קטגוריה:שירים באנגלית
איראג' (זמר)

חוסיין חאג'ה אמירי (בפרסית: حسین خواجه‌ امیری; נולד ב-1 בינואר 1933), הידוע תחת שם הבמה איראג (באנגלית: Iraj; בפרסית: ایرج), הוא זמר מוזיקה פרסית מסורתית.

איראג' קיבל את הכינוי "אלוף השירה" בידי מעריצו. בתקופה שלפני המהפכה שר איראג' שירים בסרטים פרסיים בנוסף לתוכנית הרדיו גולהא.

== ביוגרפיה ==
תמונה של איראג

חוסיין חאג'ה אמירי נולד ב-1 בינואר 1933 בכפר חאלד אבאד במחוז אספהאן למשפחת אמנים. סבו מולה מירזה היה אחד מהזמרים של השאה נאסר א-דין שאה קאג'אר, ואביו שימש גם כזמר. איראג' החל לשיר בגיל 6, בהנחיית אביו. בגיל 14 המלחין אבולחסן סבא הציג את איראג' לתחנת הרדיו הלאומית, שם החל איראג' לשיר בתוכנית הרדיו גולהא.<ref></ref><ref></ref> במהלך השנים הוא שיתף פעולה עם אמנים כמו גוגוש, מהסטי, היידה, פוראן, גולפה ועוד'.

==קישורים חיצוניים==

==הערות שוליים==

קטגוריה:זמרים איראנים
קטגוריה:איראנים שנולדו ב-1933
אדם ג'אווה

אדם ג'אווה (נקרא גם Homo erectus erectus) הוא מאובן של אדם קדום שהתגלה ב-1891<ref></ref> באי ג'אווה (באזור איי הודו המזרחיים ההולנדים, אשר נמצא כיום באינדונזיה). לפי הערכות אותו האדם היה חי במועד מסוים לפני 700,000 עד 1,490,000 שנים. כאשר הוא התגלה אדם ג'אווה היה המאובן ההומינידי העתיק ביותר שהתגלה אי פעם, והוא נותר עד ביום הדוגמה המייצגת של האורגניזם הומו ארקטוס.

צוות החוקרים בראשותו של הפליאונתרופולוג והגאולוג ההולנדי יוג'ין דובואה הצליח למצוא את מאובנים של השן, החלק העליון של הגולגולת ועצם הירך של אדם ג'אווה לאורך גדות נהר סולו אשר במזרח ג'אווה.<ref></ref> דובואה טען שהמאובן מייצג את "החוליה החסרה" בין קופי אדם לבני אדם, והוא העניק למין את השם המדעי Anthropopitecus erectus, ולאחר מכן שינה את השם המדעי ל-Pithecanthropus erectus. המאובן עורר מחלוקת רבה. בתוך עשור מהגילוי התפרסמו בסביבות 80 ספרים ומאמרים רבים על ממצאיו של דובואה. למרות הטיעון של דובואה שמדובר בחולייה החסרה, באותה העת מעטים הסכימו עימו שמדובר במאובן מעבר בין קופי אדם לבני אדם. חלק טענו שמדובר במאובן של קוף ואחרים טענו שמדובר במאובן של בן אדם מודרני, בעוד שחוקרים אחרים סברו שמדובר התפתחות אבולוציונית פרימיטיבית שאינה קשורה כלל להתפתחות האבולוציונית של בני האדם המודרניים. בסופו של דבר, קווי הדמיון בין Pithecanthropus erectus (אדם ג'אווה) לבין Sinanthropus pekinensis (אדם פקינג) גרמו לכך שבשנת 1950 הביולוג האבולוציוני ארנסט מאייר בחר לשנות את שמם של שניהם להומו ארקטוס, ולהוסיף אותם בעץ הפילוגנטי האנושי.

על מנת להבדיל את איש ג'אווה מאנשים אחרים ממין הומו ארקטוס שהתגלו לאורך השנים, בשנות ה-70 החלו חוקרים להתייחס לאיש ג'אווה כתת-מין "Homo erectus erectus". במחצית הראשונה של המאה ה-20 התגלו מאובנים נוספים אחרים בג'אווה בסנגיראן ובמוג'וקרטו שהיו קדומים יותר לתגלית של דובואה, ואשר נחשבים גם הם כמשתייכים למין הומו ארקטוס.

השרידים של איש ג'אווה מוצגים כיום לציבור במרכז נטורליס בעיר ליידן שבהולנד.<ref></ref>

== גלריית תמונות ==
<gallery widths="250px" heights="180px">
קובץ:Java man.jpg|שחזור משנת 1922 של הגולגולת של אדם ג'אווה. דובואה טען שאדם ג'אווה מייצג את "החוליה החסרה" בין קופי האדם לבני האדם ועל כן בציור יש לגולגולת לסת אשר דומה ללסתות של קופים אך מוח אשר גדול יותר מהמוחות של קופים.
קובץ:Javamensch Replik Rosensteinmuseum.jpg|שחזור משוער של הגולגולת השלמה של אדם ג'אווה
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן דובואה
קטגוריה:מאובני טקסונים שתוארו ב-1892
קטגוריה:תת-מין
נחל סנסנה

נחל סנסנה הוא נחל אכזב היורד מהר חברון לנגב הצפוני. אורכו כ־9.3 קילומטרים.

== תוואי הנחל ==
מוצא הנחל ממוקם בגובה של כ־520 מטרים מעל פני הים בסמוך לבתי הכפר הפלסטיני רמאדין. הוא זורם דרומה וחולף מתחת לגדר ההפרדה ולכביש 3253, מדרום־מזרח ליישוב סנסנה. לאחר מכן עובר תוואי הנחל ליד חורבת סנסנה וממשיך בין קיבוץ כרמים ליישוב כרמית. הנחל חולף מתחת לכביש הגישה לכרמית ולאחר מכן גם מתחת לכביש 31 בקטע שבין מחלף שוקת למחלף מיתר. בהמשך חולף הנחל מתחת לכביש 60 ומייד לאחר מכן, בגובה של כ־340 מטרים מעל פני הים ובגבול הכפר הבלתי מוכר אעצם עם אום בטין, הנחל נשפך לנחל חברון.

קטגוריה:הר חברון
סנסנה
קטגוריה:סנסנה
ויקטור סחרוב

ויקטור ויקטורוביץ' סחרוב (ברוסית: Виктор Викторович Сахаров; 20 ביולי 1848 – 22 בנובמבר 1905) היה לוטננט גנרל רוסי אשר שימש כראש המטה הכללי הרוסי בין 1898-1904, וכשר המלחמה הרוסי בין 1904–1905. נרצח בידי המהפכנית הסוציאליסטית אנסטסיה ביצ'קו.

==ביוגרפיה==
סחרוב נולד במוסקבה ב-20 ביולי 1848 למשפחת אצולה. הוא סיים את הגימנסיה הצבאית השנייה במוסקבה בשנת 1864 ואת בית הספר הצבאי אלכסנדר השלישי בשנת 1866. עד 1872 שירת בתפקידי קצין זוטר ברגימנט חיל הרגלים ה-123. ב-1875 סיים את לימודיו באקדמיית המטה הכללי "ניקולייב" ושרת במפקדת המחוז הצבאי סנט פטרבורג. ב-1876 שרת בארמיית הדנובה, ובשנה שלאחר מכן מונה לראש מטה הדיוויזיה הקוזאקית הקווקזית. הוא שרת במלחמה העות'מאנית-רוסית ולחם בקרבות בבלקן. במהלך המלחמה עבר לשמש כראש מטה דיוויזיית הגרנדירים ה-2. לאחר המלחמה הוא שהה מספר חודשים בבולגריה, ולאחר מכן חזר לסנט פטרבורג.

ב-30 באוגוסט 1880 הועלה סחרוב לדרגת פולקובניק. בינואר 1884 הוא מונה לראש מטה דיוויזיית הפרשים ה-2 של המשמר. במקביל, לימד בבית הספר לקציני חיל הפרשים. בפברואר 1890 הוא מונה לסגן ראש מטה המחוז הצבאי ורשה. ב-30 באוגוסט של אותה שנה הוא הועלה לדרגת גנרל-מאיור. ב-1894 הוא מונה לראש מטה המחוז הצבאי אודסה. ב-6 בדצמבר 1897 הוא הועלה לדרגת גנרל לוטננט. ב-20 בינואר 1898 הוא מונה לראש המטה הכללי.

ב-11 במרץ 1904 הצאר ניקולאי השני מינה את סחרוב לשר המלחמה שלו. באוקטובר 1905 נשלח סחרוב בידי הצאר כדי להרגיע מהומות במחוז סראטוב. הוא הצליח להרגיע מוקדי מהומות רבים באמצעות משא ומתן וללא שפיכות דמים. ב-22 בנובמבר 1905, הוא שהה בבית המושל בעיר סראטוב, ונפגש עם נציגים אזרחיים. המהפכנית הסוציאליסטית אנסטסיה ביצ'קו הגישה לו עצומה. כאשר סחרוב החל לקרוא אותה, ביצ'קו ירתה בו ארבע פעמים באקדח שהסתירה בבגדיה. הוא מת כעבור דקות ספורות.

ביצ'קו נידונה למוות, אולם גזר דינה הומתק למאסר עולם עם עבודות פרך. היא שוחררה במהלך מהפכת פברואר, אולם נרצחה בידי הנ.ק.ו.ד. בגיא ההריגה בקומונרקה.

==קישורים חיצוניים==

* [https://encyclopedia.mil.ru/encyclopedia/history_department/more.htm?id=11344257@SD_Employee ויקטור סחרוב] במילון האנציקלופדי הצבאי
* [http://elib.shpl.ru/ru/nodes/82078-saharov-viktor-viktorovich ויקטור סחרוב] בספרייה ההיסטורית הציבורית של רוסיה

קטגוריה:גנרלים בצבא האימפריה הרוסית
קטגוריה:ילידי 1848
קטגוריה:נפטרים ב-1905
המצעדים הפיניים הרשמיים

המצעדים הפיניים הרשמיים (באנגלית: The Official Finnish Charts; בפינית: Suomen virallinen lista; בשוודית: Finlands officiella lista) הוא ארגון האחראי על פרסום מצעדי המוזיקה הלאומיים בפינלנד, על פי נתוני מכירות והזרמת מוזיקה שנאספים על ידי איגוד תעשיית ההקלטות הפיני.<ref></ref>

== היסטוריה ==
מצעדי המוזיקה הראשונים בפינלנד פורסמו לראשונה ב-1951, אשר פורסמו מדי חודש או שבועיים.

בינואר 1991, תחנת הרדיו Radiomafia, שהייתה תחת בעלותה של Yle, החל לפרסם את מצעד המוזיקה, תחת השם Radiomafian lista, מדי יום ראשון.<ref></ref> בינואר 1994, שמו של מצעד המוזיקה שונה לשמו הנוכחי, לאחר שאיגוד תעשיית ההקלטות הפיני החל להשתתף בהכנת מצעד המוזיקה.<ref></ref>

מצעד המוזיקה מתפרסם במספר אופנים:<ref></ref><ref name="finnishcharts"> Note: Click to open the PDF file "Suomen Virallisen Listan säännöt" on the right side of the page.</ref><ref name="latauslista2"></ref><ref name="airplay Nov 2013"></ref>
* מצעד האלבומים הפיני הרשמי (50 מיקומים; Suomen virallinen albumilista)
* מצעד הסינגלים הפיני הרשמי (20 מיקומים; Suomen virallinen singlelista)
* מצעד האלבומים במחיר בינוני (10 מיקומים)
* מצעד תקליטורי ה-DVD המוזיקליים (10 מיקומים)
* המצעד הדיגיטלי הפיני הרשמי (30 מיקומים; Suomen virallinen latauslista)
* מצעד האיירפליי הפיני הרשמי (100 מיקומים; Suomen virallinen radiosoittolista)

== קישורים חיצוניים ==
* 
* [http://www.ifpi.fi/tilastot/virallinen-lista/ מצעד המוזיקה], באתר איגוד תעשיית ההקלטות הפיני
* [https://web.archive.org/web/20110128043221/http://ylex.yle.fi/lista/ ארכיון של מצעדים פיניים כולל סינגלים ואלבומים מאמצע 1995 ועד היום]
* [http://www.finnishcharts.com/ ארכיון של מצעד המוזיקה], באתר FinnishCharts.com
** [http://finnishcharts.com/weekchart.asp?cat=s ארכיון של מצעד הסינגלים הפיני]
** [http://finnishcharts.com/weekchart.asp?cat=a ארכיון של מצעד האלבומים הפיני]

== הערות שוליים ==

קטגוריה:מוזיקה פינית
פינלנד
רמת אבזור (רכב)

הונדה סיוויק LX, מגדיר את רמת האבזור הגבוהה ביותר
[[פורד טאורוס, עם התג SE מציין את רמת האבזור הנמוכה ביותר]]
רמות האבזור או הגימור משמשות את היצרנים כדי לזהות את רמת האבזור או התכונות המיוחדות של הרכב.<ref name="www.edmunds.com"></ref> הציוד או המאפיינים של רכב מסוים תלויים גם בחבילות אופציונליות או באופציות אשר מגיעות עם הרכב המוזמן.

עבור דגם רכב נתון, רמת האבזור מציינת איזה ציוד ותכונות אשר כלולים כסטנדרט. רוכש הרכב יכול להוסיף ולהרחיב את האבזור הסטנדרטי בשימוש בחבילות אבזור או אפשרויות נוספות ב"כ בתוספת תשלום. רמת הגימור עם הכי בסיסית בדרך כלל נקראת "דגם הבסיס",<ref name="www.autotrader.com"></ref> ורמת הגימור עם הכי הרבה ציוד/תכונות נקראת "המפרט הגבוה ביותר" או "אבזור מלא". ההבדלים בין רמות האבזור מורכבים בדרך כלל מציוד פנימי (למשל מושבי עור ומצלמות נסיעה לאחור) ושינויים קוסמטיים;<ref name="www.autotrader.com" /><ref name="www.tirebuyer.com"></ref> יחד עם זאת, לפעמים רמת האבזור יכולה לכלול שינויים מכניים כגון מנועים שונים, מתלים או מערכות הנעה לכל הגלגלים. <ref></ref> <ref></ref>
==הערות שוליים==

קטגוריה:מכוניות
הוועדה השלישית של העצרת הכללית של האומות המאוחדות

הוועדה השלישית של העצרת הכללית של האומות המאוחדות (המוכרת גם בכינוי הוועדה החברתית, ההומניטרית והתרבותית או C3) היא אחת משש הוועדות העיקריות של העצרת הכללית של האומות המאוחדות. היא עוסקת בזכויות אדם, עניינים הומניטריים ועניינים חברתיים. מקום מושבה של הוועדה בניו יורק, ארצות הברית.

== תחומי אחריות ==
עבודת הוועדה מתמקדת בזכויות אדם, עניינים הומניטריים ונושאים חברתיים. בנוסף, הוועדה בוחנת גם סוגיות כגון:<ref name="Swiss Guidebook"></ref>

* קידום נשים
* הגנה על ילדים
* הגנה על אוכלוסיות ילידים ונושאים קשורים
* הטיפול בפליטים ונושאים הקשורים לכך כמו גזענות ואפליה
* קידום חירויות יסוד
* הזכות להגדרה עצמית
* נוער, משפחה וזיקנה
* זכויותיהם של אנשים עם מוגבלות
* מניעת פשע ומשפט פלילי
* הסחר הבינלאומי בסמים ונושאים קשורים

== שיטות עבודה ==
הוועדה השלישית מתכנסת מדי שנה בתחילת אוקטובר ולרוב מסיימת את עבודתה עד אמצע נובמבר (שבוע לפני חג ההודיה בארצות הברית). כל 193 המדינות החברות באו"ם יכולות להשתתף ולהצביע על החלטות הוועדה. בנוסף על דיונים כלליים בעניינים בהם עוסקת הוועדה, היא מקיימת דיונים לשם דו-שיח עם נציב האו״ם לזכויות אדם ומומחי מועצת זכויות האדם, בין היתר. דיונים אלה, כמו גם נוסחי החלטות הוועדה, מתבססים במידה רבה על דו״חות של המומחים ושל גורמים נוספים באו״ם, בפרט נציבות האו״ם לזכויות אדם.<ref name="Swiss Guidebook" />

== בירו ==
אלו חברי הבירו המנהל את הוועדה נכון לאוקטובר 2023:<ref></ref>
{| class="wikitable"
|+
!מדינה
!שם
!תפקיד
|-
|
|אלכסנדר מארשיק
|יו"ר הוועדה
|-
|
|נלי באנאקן אלל
|סגנית יו"ר
|-
|
|מוסאמאט שאהאנארה מוניקה
|סגנית יו"ר
|-
|
|תומאש גרונוואלד
|סגן יו"ר
|-
|
|רוברט אלכסנדר פוודה בריטו
|דווח
|}

== הוועדה וישראל ==
ישראל חברה פעילה בוועדה ובעלת זכות הצבעה ככל המדינות. יחד עם זאת, היא מיוחדת לרעה מזה עשרות שנים באמצעות החלטה עומדת בנושא הפלסטיני. יתרה מכך, ב-1975 אימצה הוועדה החלטה שקבעה שציונות זו גזענות. החלטה זו אומצה באותו מושב על ידי העצרת הכללית כהחלטה 3379 והיא בוטלה רק ב-1991.

== ראו גם ==
*
* הוועדה השנייה של העצרת הכללית של האו"ם
* הוועדה הרביעית של העצרת הכללית של האו"ם
* הוועדה השישית של העצרת הכללית של האו"ם

== הערות שוליים ==

קטגוריה:האומות המאוחדות: ועדות
קטגוריה:זכויות האדם
אלכסיי מליסינו

אלכסיי פטרוביץ' מליסינו (ברוסית: Алексей Петрович Мелиссино; 1759 – 14 באוגוסט 1813) היה גנרל-מאיור רוסי אשר לחם במלחמת הקואליציה השישית.

==ביוגרפיה==
מליסינו נולד בסנט פטרבורג ב-1759. הוא היה בנו היחיד של גנרל חיל התותחנים פיוטר מליסינו, שהיגר מיוון לרוסיה. בגיל 16 התגייס כצוער לצבא האימפריה הרוסית, וב-1777 החל בשירות סדיר בחיל התותחנים. ב-1789 הוא לחם במלחמה נגד האימפריה העות'מאנית. ב-1797 הוא עזב את הצבא בדרגת פולקובניק.

ב-1800 הוא חזר לצבא, וכעבור שנה הועלה לדרגת גנרל מאיור ומונה למפקד רגימנט ההוסרים של מריופול. ב-1807 הוא הקים את רגימנט ההוסרים של ליבוניה. הוא פיקד על הרגימנט במהלך המלחמה הפטריוטית הגדולה של 1812. הוא השתתף במרדף אחרי הגרנד ארמה שנסוג מרוסיה, ולאחר מכן בפלישה הרוסית לגרמניה. הוא ואנשיו התבלטו באומץ לבם ובהישגיהם הרבים. ב-14 באוגוסט (או לפי מקורות אחרים ב-15 באוגוסט) 1813, הוא הוביל את הרגימנט שלו למתקפה על המשמר הקיסרי הצרפתי ליד דרזדן. אנשיו הצליחו לפרוץ את הקווים הצרפתיים, אך מליסינו נהרג במהלך ההסתערות.

אלמנתו הגיעה לזירת הקרב בניסיון לאתר את גופתו, אולם הצליחה למצוא רק חלק ממדיו הספוגים בדם. היא בנתה אנדרטה לזכרו באחוזתה בפוגליאי, וטמנה את המדים תחתיה.

==קישורים חיצוניים==
* [https://mil.ru/et/heroes/info.htm?id=11191354%40SD_Employee אלכסיי מליסינו] באתר משרד ההגנה הרוסי
* [https://ru.wikisource.org/wiki/ВЭ/ВТ/Мелиссино אלכסיי מליסינו] באנציקלופדיה הצבאית הרוסית

קטגוריה:גנרלים בצבא האימפריה הרוסית
קטגוריה:אנשי צבא במלחמות נפוליאון
קטגוריה:ילידי 1759
קטגוריה:נפטרים ב-1813
משתחוים להדרת קודש

מִשְׁתַּחֲוִים לְהַדְרַת קֹדֶשׁ הוא פיוט סליחה לליל יום הכפורים מאת רבי יהודה הלוי, הנאמר בקהילות הספרדים בסליחות ערבית יום הכפורים.

== מבנה ==
מבנה הפיוט הוא כעין שיר אזור, כל אזור הוא קטע פסוק שסופו "ישראל". משקלו של הפיוט הוא 5 + 5 הברות.<ref>דב ירדן, [http://www.dov.jarden.co.il/yehuda_halevi_kodesh_1.html שירי הקדש לרבי יהודה הלוי, כרך א], ירושלים ה'תשמ"ו עמ' 73-75.</ref> בסוף כל בית עונה הקהל בפסוק מ: .<ref>[https://www.nli.org.il/he/piyut/Piyut1song_010078000000005171/NLI משתחווים להדרת קודש – מילים, פירושים וביצועים | ר' יהודה הלוי | פיוט | הספרייה הלאומית – אתר הפיוט והתפילה]</ref> בפיוט חמישה בתים, שהאקרוסטיכון בראשם הוא: 'מתודה'. ישנה גם נוסחה אחרת, בה האקרוסטיכון הוא 'יהודה', ולפיה נפתח הפיוט במילה "ישתחוו".<ref>ראו יעקב יצחקי, מחזור אהלי יעקב ליום הכפורים, דף לח ע"א-ע"ב ומנחם בן יוסף חזן, [https://www.sefaria.org.il/Seder_Troyes.9.15 סדר טרוייש, ט]</ref>
מחזור ארם צובה, ונציה ה'רפ"ז]]

== תוכן ==
את הבית הראשון, הפייטן פותח בתיאור עובדי ה' המשתחוים אל הר קדשו<ref></ref> ואל יסוד המזבח. לאחר מכן, ובשני הבתים הבאים, הוא קורא אליהם להתקדש לכבוד יום הכפורים שיבוא למחרת, לקרוע הלבבות בתפילה בקול גדול, לכבד את היום לעיני כל, להיבדל מהגויים, להזכיר את זכות אבותם ולחזור בתשובה.

בשני הבתים האחרונים, פונה הפייטן אל אלוהים בתפילה שיאפשר לעם ישראל לשוב בתשובה, יענה לתפלתם ויגאלם. הפיוט נחתם בתחינה, בה קורא הפייטן לאל ומבקש כי גם אם עמו הרשיעו מאד - לא יכבה בכעסו את .<ref>על פי </ref>

== לקריאה נוספת ==
* דב ירדן, [http://www.dov.jarden.co.il/yehuda_halevi_kodesh_1.html שירי הקדש לרבי יהודה הלוי, כרך א], ירושלים ה'תשמ"ו עמ' 73–75.
* הרב יעקב יצחקי, [https://beta.hebrewbooks.org/reader/reader.aspx?sfid=51106#p=75 מחזור אהלי יעקב ליום הכפורים, ירושלים ה'תר"ע, דף לח ע"א-ע"ב]

== קישורים חיצוניים ==
* [https://www.nli.org.il/he/piyut/Piyut1song_010078000000005171/NLI משתחווים להדרת קודש – מילים, פירושים וביצועים | ר' יהודה הלוי | פיוט | הספרייה הלאומית – אתר הפיוט והתפילה]

== הערות שוליים ==

קטגוריה:שירי יהודה הלוי
קטגוריה:פיוטי יום הכיפורים
א-ראס

א- ראס או: אל-רָאס (בערבית: الراس) הוא כפר פלסטיני, בנפת טולכרם, כ־12 ק"מ דרומית־מזרחית לעיר טולכרם.

לפי נתוני הלשכה הפלסטינית המרכזית לסטטיסטיקה, באמצע שנת 2006 שטח הכפר הוערך בכ־5,646 דונם.<ref></ref>

== מקור השם ==
א-ראס יושבת על ראש (בערבית: راس) גבעה בולטת בסביבה, בגובה 268 מ' מעל פני הים. <ref>ראה סרטון שצולם מהאוויר, שממחיש את הגובה היחסי של הכפר 

https://www.youtube.com/watch?v=42yq2LtNs9U&t=2s&ab_channel=FajerTV</ref>

== היסטוריה ==
בכפר פזורים חרסים ושברי אבנים מהתקופה הביזנטית. כקילומטר מצפון לכפר נמצאת חורבה עתיקה בשם "קסר א-טוויל", עם שרידי חומה.

=== עידן עות'מאני ===
אל-ראס, כמו כל האזור, סופחו לאימפריה העות'מאנית בשנת 1517.

בשנת 1882 הוזכר הכפר במחקר של הקרן לחקר ארץ ישראל, ככפר קטן בראש גבעה, והתושבים מגדלים עצי זית.

=== לאחר 1967 ===
לאחר מלחמת ששת הימים ב־1967, עבר אל-ראס לשליטה ישראלית.

== אוכלוסייה ==

{| class="wikitable"
| colspan="3" |מפקדי אוכלוסין
|-
|שנה
|מס' תושבים
|הערות
|-
|1922
|92
| rowspan="7" |<ref></ref>
|-
|1931
|119
|-
|1945
|160
|-
|1961
|269
|-
|1967
|236
|-
|1987
|365
|-
|1997
|378
|-
|2017
|644
|<ref></ref>
|}
המוצא של תושבי הכפר הוא ממספר מקומות<ref name=":0" /><ref name=":1"></ref>
* משפחות עודה (عودة ), עוואד (عوض) וקאסים (قاسم) הן בני השושלת של אדם שהגיע בסביבות שנת 1780 מכפר מרדה שבנפת סלפית, עקב סכסוך וחשש מנקמת דם.
* משפחת מג'דוב (مجدوب) הגיעה מעזה.
* משפחות קטנות של פליטים שהגיעו לכפר ב 1948, כמו משפחת חלף (خلف) מיער כפר עבוש (غابة كفرعبوش) ומשפחת עטא (عطا) - פליטים יער כפר צור (غابة كفر صور) שני כפרים קטנים במישור החוף .

== קרקעות, חקלאות ומים ==
שטח שטח הכפר הוא 5,646 דונם ועל יותר משני שלישים מהם נטועים כרמי זיתים ועל היתר גידולי שלחין. חלק קטן הוא שטחי מרעה.<ref name=":0"></ref><ref name=":1" />

בשנת 1983, חובר הכפר לרשת המים הישראלית - מקורות. קודם לכן השתמשו במי בארות ומי גשמים שנאספו בבורות שברחבי הכפר.<ref name=":0" />

בשנת 2002 נבנתה על אדמות הכפר גדר ההפרדה, באורך של כ7 ק"מ וברוחב ממוצע של כ־60 מ' ובסך הכל כ 420 דונם של אדמה חקלאית.<ref name=":1" />

לאחר בניית גדר ההפרדה, נמצאים למעלה מ-70% מקרקעות הכפר מערבית לגדר והחקלאים נדרשים להיתרים מיוחדים, כדי להגיע אליהן.<ref name=":0" />

== קישורים חיצוניים ==

== הערות שוליים ==

קטגוריה:נפת טולכרם
אטרזיה

אטרזיה (באנגלית: Atresia) היא מצב שבו פתח או מעבר בגוף סגור (בדרך כלל באופן חריג) או נעדר.<ref name=":0"></ref>

== תיאור ==
דוגמאות לאטרזיה כוללות:
* אטרזית אפרכסת האוזן (anotia=אין אוזניים), עיוות מולד שבו תעלת האוזן אינה מפותחת.<ref></ref>
* אטרזיה מרה, מצב בילודים שבו צינור המרה המשותף בין הכבד למעי הדק חסום או נעדר.<ref name="pubmed2"></ref>
* אטרזיה ברונכיאלית מולדת, חריגה מולדת נדירה
* אטרזיה צ'ונלית, אטרזיה צ'ונלית היא הפרעה מולדת שבה החלק האחורי של מעבר האף (צ'ואנה) חסום, בדרך כלל על ידי רקמה גרמית או רכה לא תקינה (קרום) עקב התפתחות חורים כושלת של שקע האף במהלך התפתחות טרום לידתית.<ref></ref>
* אטרזיה של הוושט, המשפיעה על מערכת העיכול וגורמת לוושט להסתיים לפני החיבור הרגיל לקיבה.<ref></ref>
* אטרזיה פוליקולרית, ניוון וספיגת זקיקי השחלות. היא מתייחסת לתהליך שבו זקיק לא מצליח להתפתח, ובכך מונע ממנו לבייץ ולשחרר ביצית.
* איטמות פי הטבעת מום של אי תקינות הפתח בין פי הטבעת למעי.<ref name="pubmed1"></ref>
* אטרזיה במעיים, מום של המעי, הנובע בדרך כלל מתאונת כלי דם ברחם.<ref></ref>
* מיקרוטיה: ראה לעיל, אטרזית אפרכסת האוזן (anotia).<ref></ref>
* אטרזיה של זקיק השחלה, ניוון וספיגה שלאחר מכן של זקיק שחלה לא בשל אחד או יותר.<ref></ref>
* רצף פוטר (Potter sequence), ירידה מולדת בגודל הכליה המובילה ללא תפקוד של הכליה, בדרך כלל קשורה לכליה בודדת.
* אטרזיה ריאתית, מום של המסתם הריאתי שבו פתח המסתם לא מצליח להתפתח.<ref></ref>
* אגנסיס כלייתי (Renal agenesis) הוא מצב רפואי שבו אחת (חד צדדית) או שתי (דו-צדדית) של כליות העובר לא מצליחה להתפתח.
* Tricuspid atresia, אטרזיה תלת-צדדית היא צורה של מחלת לב מולדת לפיה יש היעדר מוחלט של המסתם התלת-צדדי וכתוצאה מכך היעדר חיבור אטריוספידלי הימני.<ref></ref>
* אטרזיה נרתיקית (Vaginal atresia), חסימה מולדת של הנרתיק או הידבקות לאחר מכן של דפנות הנרתיק, וכתוצאה מכך חסימתו.
==קישורים חיצוניים==

== הערות שוליים ==

קטגוריה:אנטומיה
קטגוריה:מומים מולדים
קטגוריה:מחלות
אלכסיי יקימוב

אלכסיי איוונוביץ' יקימוב (ברוסית: Алексей Иванович Екимов; נולד ב-28 בפברואר 1945) הוא פיזיקאי של מצב מוצק שגילה את הננו-גבישים המוליכים למחצה, הידועים בתור נקודות קוונטיות, כשעבד במכון האופטי הממלכתי ואבילוב שבסנקט פטרבורג<ref></ref>. זוכה פרס נובל לכימיה לשנת 2023 "על גילוי וסינתזה של נקודות קוונטיות"<ref name="nyt chem nobel2"></ref>.

ב-1967 סיים את לימודיו בפקולטה לפיזיקה באוניברסיטת לנינגרד. הוא התחיל לעבוד במכון לפיזיקה וטכנולוגיה על שם יופה הוא זכה בפרס ברית המועצות למדע והנדסה לשנת 1975 על עבודה אודות אוריינטציה של ספינים אלקטרוניים במוליכים למחצה. הוא חתן שותף בפרס R.W. Wood לשנת 2006 של אגודת אופטיקה על "גילוי של נקודות קוונטיות ננו-גבישיות ומחקרים חלוציים על התכונות האלקטרוניות והאופטיות שלהן"<ref></ref>.

מאז 1999, יקימוב חי ועובד בארצות הברית כמדען של חברת Nanocrystals Technology, חברה שבסיסה במדינת ניו יורק<ref name="nyt chem nobel2" />.

== קישורים חיצוניים ==

== הערות שוליים ==

קטגוריה:פיזיקאים רוסים
קטגוריה:פיזיקאים סובייטים
קטגוריה:זוכי פרס נובל לכימיה
קטגוריה:זוכי פרס נובל רוסים
קטגוריה:כימאים פיזיקליים
קטגוריה:בוגרי אוניברסיטת סנקט פטרבורג
קטגוריה:רוסים שנולדו ב-1945
חדר ימני כפול יציאה

חדר ימני כפול יציאה (באנגלית: Double outlet right ventricle - DORV) הוא סוג של מום לב מולד שבה שני העורקים הגדולים מתחברים (בשלמות או חלקית) לחדר הימני (RV). במקרים מסוימים נמצא שהדבר מתרחש בצד שמאל של הלב ולא בצד ימין.

== פתוגניות ==
פתוגניות היא התהליך שבו זיהום מוביל למחלה. DORV מתרחש במספר צורות, עם שונות של מיקום וגודל העורקים הגדולים, כמו גם של מיקום פגם במחיצה הבין-חדרית (VSD). זה יכול להתרחש עם או בלי היפוך יציאת כלי הדם הגדולים של הלב. הביטויים הקליניים משתנים באופן דומה, בהתאם לאופן שבו הפגמים האנטומיים משפיעים על הפיזיולוגיה של הלב, במונחים של שינוי זרימת הדם התקינה מה-RV והחדר השמאלי (LV) לאבי העורקים ולעורק הריאה. לדוגמה:

:* ב-DORV עם VSD תת-אאורטי, דם מה-LV זורם דרך ה-VSD לאבי העורקים ודם מה-RV זורם בעיקר לעורק הריאתי, מה שגורם לפיזיולוגיה דומה לפגם במחיצה הבין-חדרית.
:* ב-DORV עם VSD תת-ריאתי (הנקרא תסמונת טאוסיג-בינג), דם מה-LV זורם דרך ה-VSD לעורק הריאתי ודם מה-RV זורם בעיקר לאבי העורקים, מה שגורם לפיזיולוגיה דומה להיפוך יציאת כלי הדם הגדולים של הלב.
:** אבל אם יש היצרות ריאתית בנוסף, הפיזיולוגיה דומה לטטרלוגיה על שם פאלוט
:* בצורות אחרות של DORV, דם משני החדרים מעורבב במידה רבה ב-RV, מה שגורם לפיזיולוגיה הדומה ל-VSD רחב
:** אבל שוב, אם יש היצרות ריאתית, הפיזיולוגיה דומה לטטרלוגיה על שם פאלוט

== טיפול ==
DORV מטופל בניתוח.

== אפידמולוגיה ==
DORV משפיע על בין 1% לבין 3% מהאנשים שנולדו עם מומי לב מולדים.<ref name="Obler"></ref>

הפרעות כרומוזומליות דווחו בכ-40% מחקר המקרים בספרות הרפואית.

== הערות שוליים ==

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
ז'אן-בטיסט מרשן

ז'אן-בטיסט מרשן (; 22 בנובמבר 1863 – 14 בינואר 1934) היה גנרל צרפתי אשר פיקד על כוחות במהלך מלחמת העולם הראשונה, אולם התפרסם דווקא בשם חלקו במשבר פשודה.

==ביוגרפיה==
מרשן נולד ב-22 בנובמבר 1863 בקומונה טויסי שבמחוז אן. ב-1883 הוא התגייס לצבא צרפת ושרת בטרופס דה מארין. הוא למד באקול מיליטר, וב-18 בדצמבר 1887 הוסמך כסו-לוטננט (לוטננט משנה). לאחר מכן עבר לשרת כקצין בחיל הקלעים הסנגלים. הוא השתתף בכיבוש סנגל, וב-1899 נפצע קשה. שנה לאחר מכן הוא השתתף בכיבוש הצרפתי של חלקים מסודאן.

ב-1896 קיבל מרשן פקודה להרחיב את השלטון הצרפתי בסודאן עד נהר הנילוס, באמצעות השתלטות על מבצר פשודה (כיום קודוק). מרשן יצא לדרך עם 30 קצינים צרפתים ו-130 שכירי חרב סנגלים, ובמשך שנתיים התקדם ברחבי סודאן ברגל ובשייט על נהר הקונגו. ב-10 ביולי 1898 הוא ואנשיו הגיעו אל פשודה והשתלטו עליה, אולם התמיכה שהובטחה להם לא הגיעה והם מצאו עצמם מבודדים. 

כעבור חודשיים, הגיע לפשודה כוח בריטי בפיקודו של הוריישו קיצ'נר. הבריטים סיימו את מלחמת המהדי, והיו מעוניינים לנצל את ההזדמנות כדי לספח את סודאן. נוכחותם של מרשן ואנשיו באזור מנעה מהבריטים לעשות זאת. קיצ'נר ומרשן נפגשו בצורה דיפלומטית ומנומסת, אולם לא הצליחו להגיע להכרעה. הבריטים הותירו בפשודה גדוד שחנה מול הגדוד הצרפתי, והאירוע התפתח למה שנודע לימים בתור "משבר פשודה" וכמעט גרם למלחמה בין צרפת לבריטניה. מרשן יצא לקהיר על סיפונה של ספינה בריטית, במטרה ליצור קשר עם ממשלת צרפת. בתחילת דצמבר 1898 הוא חזר לפשודה עם הפקודה לסגת. עם זאת, הוא התעקש לא לסגת דרך השטח שתחת שלטון בריטי, ותחת זאת עבר דרך חבש. ב-16 במאי 1899 הוא הגיע למושבה צרפתית בג'יבוטי. כמעט שלוש שנים לאחר שיצא לדרך.

פרשת פשודה הפכה את מרשן לגיבור לאומי בצרפת. ב-5 בינואר 1900 הוא הועלה לדרגת לוטננט קולונל. בספטמבר של אותה שנה הוא יצא עם המשלחת הצרפתית שסייעה בדיכוי מרד הבוקסרים. הוא נותר בסין עד אוקטובר 1902 אז חזר לצרפת, הועלה לדרגת קולונל ומונה למפקד הרגימנט הקולוניאלי ה-8. ב-17 במאי 1904 הוא עזב את הצבא במחאה על פרשת הקלפים - שערורייה שבה התגלה ששר ההגנה לואי אנדרה קידם קצינים רפובליקנים וחברי הבונים החופשיים, ומנע את קידומם של קצינים לאומנים, מלוכנים וקתולים. מרשן ניסה להיכנס לפוליטיקה. הוא ניסה להיבחר לסנאט, אולם נכשל. ב-1913 הוא נבחר לראש המועצה של העיירה קנטון דה סומין. 

עם פרוץ מלחמת העולם הראשונה הוא חזר לצבא ומונה לסגן המושל הצבאי של בלפור. ב-8 בספטמבר 1914 הוא מונה למפקד הבריגדה הקולוניאלית ה-2. הוא נפצע בפעם הראשונה ב-1 באוקטובר 1914 מרסיס שניפץ את עצם השוק שלו. הוא חזר לחזית חודש לאחר מכן, לאחר שנרפא לחלוטין. ב-14 במאי 1915 הוא מונה למפקד הדיוויזיה הקולוניאלית ה-10. למרות כמה סוגריים, הוא שמר על תפקיד זה עד תום המלחמה. ב-25 בספטמבר 1915, הוא נפצע בפעם השנייה בקרב שמפאן השני.

הוא נפצע פעם נוספת ב-17 באוקטובר 1916 במהלך הקרב על הסום, אך סירב להתפנות ושמר על פיקודו. עד סוף המלחמה הוא השתתף גם בקרב ורדן, מתקפת מאה הימים ומתקפת האביב. ב-4 באפריל 1919 הוא עזב את הצבא באופן סופי. הוא נפטר בפריז ב-13 בינואר 1934.

==קישורים חיצוניים==

* [https://cths.fr/an/savant.php?id=104106 ז'אן-בטיסט מרשן] באתר La France savante
* 

קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:צרפתים שנולדו ב-1863
קטגוריה:צרפתים שנפטרו ב-1934
נעמתוללה אגאסי

נעמתוללה אזמודה (בפרסית: نعمت‌الله آزموده; 7 ביולי 1939 – 11 בנובמבר 2005), הידוע בשם הבמה נעמתוללה אגאסי (באנגלית: Nematollah Aghasi; בפרסית: نعمت‌الله آغاسی) או בקיצור אגאסי (באנגלית: Aghasi; בפרסית: آغاسی), היה זמר וכותב שירים איראני, אחד הזמרים הבולטים לפני המהפכה האיראנית ב-1979.

== ביוגרפיה ==
אגאסי נולד ב-21 ביולי 1939 באהוואז.<ref name="نم نمک"></ref><ref></ref><ref name=":1"></ref> הוא התעניין בספורט והיה פעיל במועדון הטאג' של אהוואז. בצעירותו החל לקרוא מוזיקה.

לאחר הופעותיו המוצלחות בטהראן, הוא החל להופיע ברדיו ובטלוויזיה הלאומית.

שנתיים לפני מותו, לראשונה מאז המהפכה, הוא הורשה לחזור לתיאטרון פארס בללה-זר, שם החל את הקריירה האמנותית שלו. האירוע זכה להצלחה, כאשר הרחוב נסגר לכבוד המאורע.

בשנת 2005, אגאסי מת משבץ בביתו בכרג', ונקבר בבית הקברות אמאם-זאדה טאהר.<ref name=":0"></ref>
קברו של אגאסי

==קישורים חיצוניים==

== הערות שוליים ==

קטגוריה:זמרים איראנים
קטגוריה:ילידי 1939
קטגוריה:נפטרים ב-2005
חדר שמאלי כפול כניסה

חדר שמאל כפול כניסה (באנגלית: DILV-Double inlet left ventricle) הוא מום לב מולד המופיע ב-5 מתוך 100,000 יילודים, כאשר גם הפרוזדור השמאלי וגם הפרוזדור הימני ניזונים לחדר השמאלי. החדר הימני הוא היפופלסטי (תסמונת הלב השמאלי או HLHS והיא מום מולד המשפיע על זרימת דם תקינה דרך הלב) או אינו קיים.

שני הפרוזדורים מתקשרים עם החדר על ידי שסתום פרוזדורי - חדר יחיד (לב). במצב זה יש שאנט (הסטת דם או נוזל גוף אחר מחלק אחד למשנהו) גדול שמאל-ימין עם יתר לחץ דם ריאתי. ללא התערבויות מאריכות חיים, המצב הוא קטלני, אך עם התערבות, הילוד עשוי לשרוד. גם אם אין מחלת עובר, ניתן לבצע את האבחנה ברחם על ידי אקו לב עוברי.

== תיאור ==
תינוקות שנולדו עם DILV אינם יכולים להיזון כרגיל (קוצר נשימה) ומתקשים לעלות במשקל. הדם המעורב במחזור הדם המערכתי מוביל להיפוקסיה (חוסר חמצן לגוף ולאיברים), ולכן תינוקות מפתחים כיחלון וקוצר נשימה מוקדם.

== טיפול ==
* בימים הראשונים, אם אין היצרות שסתום ריאתי, יש צורך ברצועת שסתום ריאתי כדי למנוע יתר לחץ דם ריאתי ויש לשמור על הצינור פתוח, כדי לאפשר זרימת דם באמצעות תרופות המכילות פרוסטגלנדין. במקביל, במידת הצורך, יש להגדיל את תקשורת מחיצת הפרוזדורים והחדרים.
* במידת האפשר יש לבצע הליך גלן.<ref>Glenn WWL. Circulatory by pass of the right side of the heart. Shunt between superior vena cava and distal right pulmonary artery report of a clinical application. N Engl J Med 259: 117, 1958</ref>
* מאוחר יותר, האפשרויות הניתוחיות כוללות את הליך Damus-Kaye-Stansel, הליך פונטן והליך Norwood. המטרה של כל אלו היא להפריד בין מחזור הדם הריאתי והמערכתי.<ref></ref>

DILV קשור בדרך כלל למומים לבביים אחרים.

== פרוגנוזה ==
התמותה גבוהה מאוד בשנתיים הראשונות, 85%, אך לאחר מכן יורדת, ובין גיל שנתיים לבין 15 התמותה היא רק בסביבות ה-9%. האבחנה חייבת להתבצע תוך מספר ימים או אפילו שעות מהלידה כדי למנוע מוות.
==קישורים חיצוניים==

== הערות שוליים ==

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
לואיס ברוס

לואיס א. ברוס (באנגלית: Louis E. Brus; נולד ב-1943) הוא כימאי וכימאי פיזיקלי אמריקאי, פרופסור לכימיה באוניברסיטת קולומביה. הוא המגלה של קולואידים מוליכים למחצה הידועים כנקודות קוונטיות.<ref></ref> בשנת 2023 הוענק לו פרס נובל לכימיה.

==ביוגרפיה==
ב-1973 הצטרף ברוס למעבדות נוקיה בל, שם עשה את העבודה שהובילה לגילוי נקודות קוונטיות. ב-1996 עזב ברוס את מעבדות בל והצטרף לפקולטה במחלקה לכימיה באוניברסיטת קולומביה.

ברוס נבחר כעמית באקדמיה האמריקאית לאמנויות ומדעים ב-1998,<ref></ref> כחבר באקדמיה הלאומית למדעים של ארצות הברית ב-2004,<ref></ref> וחבר באקדמיה הנורווגית למדע וספרות.<ref></ref>

ברוס קיבל את פרס הבוגרים הנכבדים מאגודת בוגרי אוניברסיטת רייס בשנת 2010. הוא היה שותף בפרס RW Wood לשנת 2006 של האגודה האופטית של אמריקה.<ref></ref> הוא גם קיבל את פרס קוולי למדעי הננו בשנת 2008. <ref></ref> ברוס זכה בפרס NAS לשנת 2010 בכימיה . ב-2012 הוא קיבל את פרס באוור ממכון פרנקלין,<ref></ref> ונבחר כחתן פרס "Clarivate Citation" בכימיה "על גילוי ננו-גבישים מוליכים למחצה קולואידים (נקודות קוונטיות)". <ref></ref>

ב-4 באוקטובר 2023 הוכרז על זכייתו של ברוס בפרס נובל בכימיה יחד עם מונג'י בוונדי ואלכסיי יקימוב "על הגילוי והסינתזה של נקודות קוונטיות"<ref name=":0"></ref>.

== קישורים חיצוניים ==
* 

== הערות שוליים ==

קטגוריה:זוכי פרס נובל לכימיה
קטגוריה:חברי האקדמיה האמריקאית לאמנויות ולמדעים
קטגוריה:סגל מעבדות בל
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת רייס
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:זוכי פרס קוולי
קטגוריה:זוכי פרס נובל אמריקאים
קטגוריה:אמריקאים שנולדו ב-1943
ישראל עבדיך

ישראל עבדיך הוא פיוט ליום הכפורים מאת רבי אברהם אבן עזרא.<ref>הרב יעקב יצחקי במחזור אהלי יעקב ליום הכפורים, ירושלים ה'תר"ע, דף קנב ע"ב, כתב כי שם מחברו של הפיוט איננו ידוע, וכן הוא מופיע בתשלום אבודרהם ללא שם מחבר. ישראל דוידזון, באוצר השירה והפיוט, חלק ב', 4236 (עמ' 424) הביא שיש שייחסו את הפיוט ליצחק אבן גיאת אך נטה לייחס את הפיוט לראב"ע ונשאר בצ"ע. בעקבותיו, י' לוין בשירי־הקודש של אברהם אבן עזרא, חלק ב', 1975, עמ' 532–533 ייחס את הפיוט גם הוא לראב"ע.</ref> הפיוט פותח את סדר הסליחות הנאמרות בתפילת מוסף של יום הכפורים בקהילות הספרדים.

== מבנה ==
בפיוט ששה בתים,<ref>בנוסח הנדפס במחזורים לא מופיע הבית השני, וכך יוצא שישנם חמישה בתים.</ref> ובכל בית שלושה טורים המסתיימים בחרוז קבוע.<ref>מלבד הפתיחה בה ארבעה טורים, והבית השלישי בו החרוז משתנה.</ref> הפיוט שקול במשקל ההברתי-דקדוקי, ובכל שורה בו ישנן שתים-עשרה תנועות.<ref>חוץ מטור 4 בפתיחה</ref>

הצלעית הראשונה בכל בית היא: ,<ref></ref> ביטוי הלקוח מתחינת משה אל אלוהים אחרי חטא העגל, שלא ישמיד את עם ישראל.<ref name=":0" /> או מ, שם מתחנן הנביא: . כל טור שלישי פותח במילים . בחלק מהדפוסים, לאחר כל בית נאמרת השורה:

הלקוחה מתוך י"ג מדות של רחמים, לב סדר הסליחות, בהם נאמר: . המובאה מדגישה את המדה לפיה האל יגמול חסד לעם ישראל.<ref name=":0"></ref>

== תוכן ==
הפייטן מתאר את תפילתם ואת שפלותם הגשמית והרוחנית של עם ישראל, המתקבצים לתפילה בבית הכנסת לתפילת מוסף של יום הכפורים מבקש מאלוהים שיקבל את התפילה, כאילו הייתה קרבן המוקרב אליו.

הפיוט מתמקד בכך שהתפילה באה במקום הקרבנות, רעיון המופיע בתלמוד הבבלי,<ref></ref> ונפוץ בשירת ימי הביניים.<ref>ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 533.</ref> הפייטן משווה את תפילתם של ישראל למספר סוגי קרבנות: הוא פותח בקרבן מוסף, המתאים לתפילה אותה הוא פותח, בבית א'. לריח ניחוח, המופיע בפרשת ויקרא לגבי כמעט כל הקרבנות וכן לגבי קטורת הסמים בבית ב', לקרבן עולה ונסכים בבית ג', לקרבן שלמים בבית ד', ולקרבן מנחה, הדל מכולם ומושווה לריקנות המעשים הטובים של עם ישראל, בבית האחרון.

יש שכתבו שכוונת הפייטן בשורה החותמת כל בית, היא לבקש מהאל שינצור את הקרבנות אותם הקריבו האבות, בעת תפילת הבנים.<ref>הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.</ref>

== לקריאה נוספת ==
* ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 532–534.
* ביאור לפיוט מאת הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.
*ישראל דוידזון, אוצר השירה והפיוט, חלק ב', 4236, עמ' 424.

== קישורים חיצוניים ==
* .
* .

== הערות שוליים ==

קטגוריה:פיוטי יום הכיפורים
קטגוריה:שירי רבי אברהם אבן עזרא
קטגוריה:סליחות
Girls Like

"Girls Like" הוא סינגל של הראפר הבריטי טייני טמפה, בשיתוף פעולה עם הזמרת השוודית זארה לארסון. השיר יצא ב-26 בפברואר 2016 בהוצאת חברות התקליטים פרלופון ווורנר רקורדס. השיר מופיע כסינגל השלישי באלבום האולפן השלישי של טייני טמפה, Youth. השיר נכתב על ידי אלישה בנט, זארה לארסון וטייני טמפה, והופק על ידי ננה רוג'ס.

נכון לאוקטובר 2023, השיר הושמע למעלה מ-232 מיליון פעמים ביוטיוב,<ref></ref> ולמעלה מ-343 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|10,000
|-
!דנמרק (IFPI Danmark)
|פלטינה
|90,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!ניו זילנד (RMNZ)
|זהב
|7,500
|-
!נורווגיה (IFPI Norway)
|2× פלטינה
|120,000
|-
!פולין (ZPAV)
|זהב
|25,000
|-
!הממלכה המאוחדת (BPI)
|2× פלטינה
|1,200,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" | אירלנד
| rowspan="2" | 26 בפברואר 2016
| rowspan="2" |הורדת מוזיקה
| rowspan="3" | פרלופון, וורנר רקורדס
|-
! scope="row" | הממלכה המאוחדת
|-
! scope="row" | ארצות הברית
| 19 ביולי 2016
|להיט רדיו עכשווי
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי זארה לארסון
קטגוריה:שירים באנגלית
קטגוריה:שירי דאנס-פופ
קטגוריה:שירי R&B